Гумас е роден през 1875 година в гревенското село Радосинища, тогава в Османската империя, днес Мегаро, Гърция. Баща му Константинос Гумас дарява парите за строежа на църквата „Свети Атанасий“. При избухването на Гръцо-турската война в 1897 година Атанасиос Гумас е доброволец в Гръцката армия под командването на Константинос Смоленски. Гумас е един първите дейци на гръцката въоръжена пропаганда в Македония и в 1904 година заедно с Павел Киров, Лукас Кокинос и Адамантиос Манос от Спилео превежда четата на Павлос Мелас през Кожани, Сятища и Богатско към Костурско.